b"\n_START_ARTICLE_\nF\xc3\xa0cies\n_START_PARAGRAPH_\nHom denomina f\xc3\xa0cies el conjunt de roques amb unes caracter\xc3\xadstiques determinades, ja siguin paleontol\xc3\xb2giques (f\xc3\xb2ssils) i litol\xc3\xb2giques (com ara la forma, la grand\xc3\xa0ria, la disposici\xc3\xb3 dels seus grans i la seva composici\xc3\xb3 de minerals) que ajuden a con\xc3\xa8ixer on i quan es va formar la roca. Les f\xc3\xa0cies haurien de ser la forma ideal d'un distintiu de roca que es forma en determinades condicions de sedimentaci\xc3\xb3, cosa que reflecteix un proc\xc3\xa9s o ambient particular._NEWLINE_El terme f\xc3\xa0cies va ser encunyat pel ge\xc3\xb2leg su\xc3\xads Amanz Gressly el 1838 i va ser part de la seva important contribuci\xc3\xb3 a les bases de l'estratigrafia moderna, la qual va substituir les anteriors nocions de neptunisme."